ที่ นร 1006/ว 9                  

สํานักงาน ก.พ.

ถนนติวานนท์ จังหวัดนนทบุรี 11000

19 มิถุนายน 2558

 

เรื่อง     การโอนและการบรรจุกลับพนักงานส่วนท้องถิ่นและข้าราชการที่ไม่ใช่ข้าราชการพลเรือนสามัญมาเป็นข้าราชการพลเรือนสามัญ

เรียน    (เวียนกระทรวง กรม และจังหวัด)

อ้างถึง   1. หนังสือสํานักงาน ก.พ. ที่ นร 1006/ว 36 ลงวันที่ 29 กันยายน 255

             2. หนังสือสํานักงาน ก.พ. ที่ นร 1006/ว 37 ลงวันที่ 29 กันยายน 2553

             3. หนังสือสํานักงาน ก.พ. ที่ นร 1008/ว 30 ลงวันที่ 15 กันยายน 2553

             4. หนังสือสํานักงาน ก.พ. ที่ นร 1008/ว 4 ลงวันที่ 27 มีนาคม 2558


อื่นๆ -           ตามหนังสือที่อ้างถึง แจ้งมติ ก.พ. เรื่อง การโอน การบรรจุกลับพนักงานส่วนท้องถิ่นและข้าราชการที่ไม่ใช่ข้าราชการพลเรือนสามัญมาเป็นข้าราชการพลเรือนสามัญ หลักเกณฑ์และเงื่อนไขการเทียบตําแหน่งอย่างอื่นเท่ากับการดํารงตําแหน่งข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2551 มาเพื่อทราบและถือปฏิบัติ ความแจ้งแล้ว นั้น

          บัดนี้ ก.พ. ได้พิจารณาแล้วเห็นว่า เพื่อให้หลักเกณฑ์และวิธีการโอนและการบรรจุกลับพนักงานส่วนท้องถิ่นและข้าราชการที่ไม่ใช่ข้าราชการพลเรือนสามัญมาเป็นข้าราชการพลเรือนสามัญตามหนังสือที่อ้างถึง 1 และ 2 ครอบคลุมการเทียบตําแหน่งของข้าราชการทหาร ตําแหน่งหลักชั้นสัญญาบัตรอื่นและชั้นประทวน และข้าราชการตํารวจ ตําแหน่งหลักผู้บังคับหมู่ รองผู้บังคับหมู่ และลูกแถว ตามหนังสือที่อ้างถึง 4 ก.พ. จึงมีมติ ดังนี้

          1. ยกเลิกความในข้อ 1.6 ของหนังสือที่อ้างถึง 1 และให้ใช้ความ ดังนี้ แทน "1.6 ให้รับโอนมาบรรจุและแต่งตั้งให้ดํารงตําแหน่งในประเภทและระดับที่เทียบได้ ระดับที่สูงกว่า ระดับที่ต่ํากว่า หรือต่างประเภทตําแหน่งที่เทียบได้ตามหลักเกณฑ์และเงื่อนไขการเทียบตําแหน่งอย่างอื่นเท่ากับการดํารงตําแหน่งข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2551 ตามหนังสือสํานักงาน ก.พ. ที่ นร 1008/ว 30 ลงวันที่ 15 กันยายน 2553 และหนังสือสํานักงาน ก.พ. ที่ นร 1008/ว 4 ลงวันที่ 27 มีนาคม 2558 แล้วแต่กรณี ทั้งนี้ ให้นําหลักเกณฑ์และวิธีการที่ ก.พ. กําหนดสําหรับการโอนข้าราชการพลเรือนสามัญมาใช้บังคับโดยอนุโลม"

          2. ยกเลิกความในข้อ 1.6 ของหนังสือที่อ้างถึง 2 และให้ใช้ความ ดังนี้ แทน "1.6 ให้บรรจุกลับและแต่งตั้งให้ดํารงตําแหน่งประเภท และระดับที่เทียบได้ หรือระดับที่ต่ํากว่าที่เทียบได้ตามหลักเกณฑ์และเงื่อนไขการเทียบตําแหน่งอย่างอื่นเท่ากับการดํารงตําแหน่งข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2551 ตามหนังสือสํานักงาน ก.พ. ที่ นร 1008/ว 30 ลงวันที่ 15 กันยายน 2553 และหนังสือสํานักงาน ก.พ. ที่ นร 1008/ว 4 ลงวันที่ 27 มีนาคม 2558 แล้วแต่กรณี หากจะบรรจุกลับข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2535 เข้ารับราชการในตําแหน่งประเภทและระดับใด ผู้นั้นจะต้องเคยดํารงตําแหน่งที่ ก.พ. เทียบเป็นตําแหน่งประเภทและระดับนั้น ตามหนังสือสํานักงาน ก.พ. ที่ นร 1006/ว 12 ลงวันที่ 11 ธันวาคม 2551 ทั้งนี้ ให้นําหลักเกณฑ์และวิธีการที่ ก.พ. กําหนดสําหรับการย้ายข้าราชการพลเรือนสามัญ มาใช้บังคับกับการบรรจุกลับนี้โดยอนุโลม"

          ทั้งนี้ การรับโอนหรือบรรจุกลับข้าราชการทหารและข้าราชการตํารวจมาเป็นข้าราชการพลเรือนสามัญ ซึ่งใช้การเทียบตําแหน่งตามหลักเกณฑ์และเงื่อนไขที่กําหนดไว้ในหนังสือที่อ้างถึง 3 ที่ยังดําเนินการไม่เสร็จ ก็ให้ดําเนินการตามหลักเกณฑ์และเงื่อนไขดังกล่าวต่อไปจนกว่าการรับโอนหรือการบรรจุกลับนั้นจะแล้วเสร็จ

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักตรวจสอบและประเมินผลกําลังคน

โทร. 02547 1644

โทรสาร 0 2547 1603